Predsednik Buš izrazio snažnu podršku Evropskoj uniji
U periodu kada je EU izložena dubokim nesuglsaicama, predsednik Buš je stavio naglasak na američku podršku snažnoj zajednici evropskih 
Ovo je težak period za EU. Dvodnevni samit zemlja članica završio se prošle nedelje u ljutnji i nezadovoljstvu. Članice unije nisu uspele da postignu saglasnost na najvažnijim finansijskim pitanjima, dok su zagovornici evropskog ustava bili prinuđeni da ceo proces ratifikacije zaustave, nakon što su glasači na referendumima u Francuskoj i Holandiji odbacili nacrt Ustava. U svom obraćanju, predsednik Buš nije direktno pominjao napetosti, kada se pred novinarima pojavio zajedno sa liderima EU. Umesto o napetostima, američki predsednik govorio o potrebi za snažnijom Evropom, koja će sarađivati sa SAD. Predsednik Buš je istovremeno ukazao da su SAD i EU zajedno domaćini konferencije, koja sutra (u sredu) počinje u Briselu, a sa ciljem da se prikupi međunarodna pomoć za Irak. Američki predsednik je naglasio da su razlike u vezi sa ratom u Iraku prevaziđene i ukazao je da će konferencija uputiti “važan signal.” Sa takvim stavom se složio i odlazeći predsednik EU, luksemburški premijer Žan Klod Junker, koji nije podžavao američki invaziju Iraka, ali koji je bio ključan u organizaciji susreta u Briselu. Na razgovorima u Beloj kući učestvovao je i predsedavajući evropske komisije, Hoze Manuel Baroso. On je u svom nastupu govorio ne samo o saradnji između SAD i EU po pitanju Iraka, već i po pitanju Irana, blisko-istočnog mirovnog procesa, kao i o većem broju prirednih tema. Baroso je istovremeno potvrdio da EU upravo prolazi kroz “dečije bolesti” uvećavanja na 25, pa uskoro i na 27 zemalja članica. Ipka, on je naglasio da je institucija EU snažna. Dijalog između SAD i Evrope treba da buide nastavljen sledećeg meseca, kada predsednik Buš ode u posetu Škotskoj, radi godišnje konferencije grupe 8. Britanija, koja je domaćin tog skupa, preuzeće na sebe zadatak predsedvajaućeg Unije, na period od 6 meseci.